Анемари Бострьом
И пролетта ще понеса, любими…

Превод от немски: Венцеслав Константинов, —

chitanka.info

И пролетта ще понеса, любими,

ако с очакването струни нови

в душата се изопнат, не за химни,

а само за мига да са готови,

когато твойте пръсти в чернотата

на мрака, кипнал в нощите сурови,

с любов ще пратят звуци в светлината.

Но ако лятото пристигне тук

и стъпче светостта на самотата,

смутена, за да се спася напук,

аз се превърна в немощна лъжкиня,

че чувствата ми се стремят към друг…

ела тогава, за да не загина.

1947

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.